CELEX: 62011CN0184
Language: fi
Date: 2011-04-18 00:00:00
Title: Asia C-184/11: Kanne 18.4.2011 — Euroopan komissio v. Espanjan kuningaskunta

25.6.2011   
            
            
               FI
            
            
               Euroopan unionin virallinen lehti
            
            
               C 186/14
            
         Kanne 18.4.2011 — Euroopan komissio v. Espanjan kuningaskunta
   (Asia C-184/11)
   2011/C 186/25
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: B. Stromsky ja C. Urraca Caviedes)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut tukiohjelmasta, jonka Espanja on toteuttanut myöntämällä Álavassa sijaitsevien yritysten tekemille investoinneille 45 prosentin verohyvityksen, 11.7.2001 tehdyn komission päätöksen 2002/820/EY (EYVL 2002, L 296, s. 1), valtiontukiohjelmasta, jonka Espanja on toteuttanut uusien yritysten hyväksi Álavassa, 11.7.2001 tehdyn komission päätöksen 2002/892/EY (EYVL 2002, L 314, s. 1), tukiohjelmasta, jonka Espanja on toteuttanut myöntämällä Biskajassa sijaitsevien yritysten tekemille investoinneille 45 prosentin verohyvityksen, 11.7.2001 tehdyn komission päätöksen 2003/27/EY (EYVL 2003, L 17, s. 1), valtiontukiohjelmasta, jonka Espanja on toteuttanut uusien yritysten hyväksi Biskajassa (Espanjassa), 11.7.2001 tehdyn komission päätöksen 2002/806/EY (EYVL 2002, L 279, s. 35), valtiontukiohjelmasta, jonka Espanja on toteuttanut myöntämällä Guipúzcoan yritysten investoinneille 45 prosentin verohyvityksen, 11.7.2001 tehdyn komission päätöksen 2002/894/EY (EYVL 2002, L 314, s. 26) ja valtiontukiohjelmasta, jonka Espanja on toteuttanut uusien yritysten hyväksi Guipúzcoassa (Espanjassa), 11.7.2001 tehdyn komission päätöksen 2002/540/EY (EYVL 2002, L 174, s. 31) (jäljempänä vuoden 2001 päätökset) mukaisia velvoitteitaan, koska se ei ole toteuttanut kaikkia yhdistetyissä asioissa C-485/03–C-490/03, komissio vastaan Espanja, 14.12.2006 annetun tuomion (Kok. s. I-11887; jäljempänä vuoden 2006 tuomio) täytäntöön panemisen edellyttämiä toimenpiteitä; kyseinen tuomio koskee Espanjan kuningaskunnan mainittujen päätösten mukaisten velvoitteiden sekä SEUT 260 artiklan mukaisten velvoitteiden noudattamatta jättämistä.
            
         
               —
            
            
               Espanjan kuningaskunta on velvoitettava maksamaan komissiolle kultakin viivästyspäivältä 236 044,8 euron suuruinen sakko, joka lasketaan tässä asiassa annettavan tuomion julkaisemispäivästä vuoden 2006 tuomion täytäntöönpanopäivään asti.
            
         
               —
            
            
               Espanjan kuningaskunta on velvoitettava maksamaan komissiolle kiinteämääräinen summa, jonka suuruus määräytyy kertomalla 25 817,4 euron suuruinen päivittäinen määrä niiden päivien määrällä, joina rikkominen jatkuu, aina vuoden 2006 tuomion julistamispäivästä alkaen
               
                           —
                        
                        
                           siihen päivään asti, jona Espanjan kuningaskunta perii takaisin tuet, jotka on julistettu lainvastaisiksi vuoden 2001 päätöksillä, jos unionin tuomioistuin toteaa, että tuet on tosiasiallisesti peritty takaisin ennen tuomion antamista tässä asiassa,
                        
                     
                           —
                        
                        
                           siihen päivään asti, jolloin tuomio tässä asiassa annetaan, jos vuoden 2001 tuomiota ei sitä päivää ennen ole pantu kokonaisuudessaan täytäntöön,
                        
                     
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että Espanjan viranomaiset eivät ole toteuttaneet kaikkia vuoden 2006 tuomion täytäntöönpanon edellyttämiä toimenpiteitä sen vuoksi, koska kaikkia vuoden 2001 päätöksissä lainvastaisiksi ja yhteismarkkinoille soveltumattomiksi todettuja tukia ei ole peritty takaisin. Ensinnäkin Espanjan viranomaiset ovat katsoneet tietyt yksittäiset tuet yhteismarkkinoille soveltuviksi, vaikkeivät nämä tuet täyttäneetkään komission hyväksymän alueellisia tukia koskevan kansallisen järjestelmän edellytyksiä eivätkä alueellisia valtiontukia koskevien suuntaviivojen mukaisia edellytyksiä (EYVL 1998, C 74, s. 9). Toiseksi Espanjan viranomaiset ovat soveltaneet tiettyihin tuensaajiin enintään 100 000 euron suuruista vähennystä tuensaajaa kohden kolmen vuoden aikana noudattamatta tukiin liittyvää de minimis -sääntöä. Kolmanneksi Espanjan viranomaiset ovat joissakin tapauksissa soveltaneet taannehtivasti Espanjan verolainsäädännössä säädettyjä verovähennyksiä ilman, että kaikki näiden vähennysten soveltamista koskevat Espanjan lainsäädännön mukaiset edellytykset olisivat täyttyneet. Neljänneksi lainvastaisten tukien saajat eivät ole noudattaneet kaikkia Espanjan viranomaisten maksuvaatimuksia. Komission laskelmien mukaan lainvastaisten tukien kokonaismäärästä on vielä maksamatta takaisin noin 87 prosenttia.